Intervista ma' Rachida Dati Huwa stmat li madwar ħames t'elef ċittadin Ewropew ingħaqdu ma' organizzazzjonijiet terroristiċi fil-ġlied fl-Iraq u s-Sirja, li juri li l-kwistjoni ta' ġellieda barranin qed tqajjem sfidi dejjem akbar għall-Istati Membri. It-Tnejn, 19 ta' Ottubru, ġie ippreżentat rapport dwar il-prevenzjoni tar-radikalizzazzjoni u r-reklutaġġ ta' ċittadini Ewropej minn organizzazzjonijiet terroristiċi b'votazzjoni fil-kumitat għal-Libertajiet Ċivili. Q: Il-ġlieda kontra t-terroriżmu tibqa' kompetenza tal-Istati Membri. Għaliex illum huwa meħtieġ approċċ Ewropew? A: Matul l-aħħar sentejn, seħħew attakki terroristiċi f'pajjiżi differenti mwettqa minn ċittadini Ewropej radikalizzati. Fl-UE hemm sorsi ta' Ewropej radikalizzati u fiż-żona Schengen, iċ-ċittadini Ewropej jiċċirkolaw liberament. Minħabba f'hekk, aħna bħala cittadini Ewropej, niffaċċjaw theddida li taffettwa lilna lkoll, u dan huwa għaliex ir-risposta hemm bżonn tkun Ewropea. Dan ma jfissirx inqas kompetenzi għall-Istati Membri, iżda aktar koordinazzjoni u kollaborazzjoni. Q: Ir-rapport tiegħek jittratta aktar il-prevenzjoni tar-radikalizzazzjoni milli r-ripressjoni tar-radikalizzazzjoni: liema huma l-miżuri li qed tipproponi? A: Għal żmien twil, il-politika tagħna kienet biss reattiva, imma aħna għandna bżonn ukoll naħdmu fuq is-sors, b'mod attiv: għandna nkomplu naħdmu u ninsistu li jkollna kontro-argumenti għal dawk tat-terroristi online, għandna ninvestigaw biex issir prosekuzzjoni kontra kumpanji ġganti fuq l-Internet sabiex iħassru kontenut illegali, għandna nkomplu s-segregazzjoni tal-ħabsin radikalizzati fil- ħabsijiet, insaħħu d-djalogu mal-komunitajiet reliġjużi differenti, ninvestu fil-prevenzjoni tar-radikalizzazzjoni permezz tal-edukazzjoni, fil-ġlieda kontra l-finanzjament tat-terroriżmu billi tiġi garantita trasparenza akbar fuq il-flussi finanzjarji esterni. Q:Skond ir-rapport, l-internet huwa wieħed mill-mezzi li qed jiffaċilita r-radikalizzazzjoni. Aħna diġà nafu li ħafna personali qed tinġabar online. Hemm bżonn li jsir aktar? A: M'hijiex tant kwistjoni ta' adozzjoni ta' miżuri ġodda ta' sorveljanza iżda iktar kwistjoni ta' implimentazzjoni b'mod xieraq f'dawk il-miżuri ta' sorveljanza li diġà jeżistu u, fuq kollox, jaqsmu l-informazzjoni li għandna mal-imsieħba Ewropej tagħna. L-akbar problema tal-Internet hija l-pubblikazzjoni u l-proliferazzjoni ta' kontenut illegali. Il-"ġganti tal-Internet" għandhom jaċċettaw ir-responsabbiltà tagħhom: jekk ma jikkoperawx jew juru li jesti jikkoperaw, nipproponi li dawn għandhom jiffaċċjaw akkużi kriminali. Passi li jmiss Jekk ir-rapport jiġi adottat, dan imur quddiem l-MEPs kollha fis-seduta plenarja. Għal aktar informazzjoni Abbozz tar-rapport Briefing EPRS: fundamentaliżmu reliġjuż u r-radikalizzazzjoni EPRS briefing: ġellieda barranin, tweġibiet ta' l-Istati Membri u l-azzjoni tal-UE Kumitat għal-Libertajiet Ċivili, il-Ġustizzja u l-Intern Tappi fil-proċedura Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF